open-index/open-wikipedia-markdown huggingface dataset:
Sarasadat Khademalsharieh

**Sarasadat Khademalsharieh** (;) (1997-yil 10-martda tugʻilgan) — eronlik shaxmatchi, xalqaro shaxmat ustasi (IM) va ayol grossmeyster (WGM) unvonlariga ega.

## Yoshligi
Sarasadat Khademalsharieh 1997-yil 10-martda Tehronda tugʻilgan. U yoshligida tennis va basketbol kabi turli sport turlarini yaxshi koʻrardi. Sakkiz yoshida sinfdoshlaridan biri shaxmat bilan tanishgach, ota-onasi uni shaxmat sinfiga qoʻyishdi. Ota-onasi shaxmat oʻynamasada, u oʻz faoliyatini qoʻllab-quvvatlaganliklarini aytgan. Shuningdek, u doʻstlaridan birini eronlik xalqaro shaxmat ustasi va murabbiy Khosro Kharandi bilan tanishganini faoliyatida muhim qadam sifatida baholaydi. Keyinchalik oʻsmirlik davrida unga gollandiyalik grossmeyster (GM) Robin van Kampen murabbiylik qildi.

## Faoliyati
Tehronda tugʻilgan Khademalsharieh dastlab, 2008-yilda 12 yoshgacha boʻlgan qizlar oʻrtasidagi Osiyo chempionatida ishtirok etadi. Keyinchalik, 2009-yilda 12 yoshgacha boʻlgan qizlar oʻrtasidagi jahon chempionati, 2012-yilda 16 yoshgacha boʻlgan qizlar oʻrtasida blits-shamxat boʻyicha Osiyo chempionati va 16 yoshgacha jahon chempionatida gʻolib chiqqadi. U 2013-yilda qizlar oʻrtasida blits-shaxmat chempionati va 2014-yilda oʻsmir qizlar oʻrtasidagi jahon chempionatida ikkinchi oʻrinni egalladi.

Khademalsharieh 2012-yil, 2014-yil va 2016-yillardagi ayollar shaxmat olimpiadalarida Eron terma jamoasi safida oʻynagan.

U 2016-yil yanvar oyida oʻtkazilgan, „2015-yilgi Eron ayollar chempionati“da gʻolib chiqdi.

Khademalsharieh Tehronda Atousa Pourkashiyanga qarshi saralash oʻyinida gʻalaba qozonganidan soʻng, 2015\2016-yilgi FIDE ayollar Gran-prisiga mezbon shahar nomzodi sifatida yoʻllanma oldi. Oʻz shahrida boʻlib oʻtgan Gran-pri bosqichida, shaxmat boʻyicha eng past baholi oʻyinchi boʻlsa-da, u ikkinchi oʻrinni egalladi va oʻzining birinchi grossmeyster normasiga erishdi.

U 2017-yilgi ayollar oʻrtasidagi shaxmat boʻyicha jahon chempionatida qatnashgan, biroq, birinchi bosqichda Sopiko Guramishvili bilan oʻyinda magʻlubyatga uchragan. 2018-yil Sankt-Peterburg rapid va blits-shaxmat turniri boʻyicha „Jahon chempionati-2018“da rapid yoʻnalishida 2-oʻrinni oldi.

## Shaxsiy hayoti
2017-yil sentabrida Khademalsharieh eronlik internet-shou boshlovchisi va kinorejissyor Ardesher Ahmadiyga turmushga chiqdi. 2020-yilning yanvarida u terma jamoadan ketishini eʼlon qildi. Biroq, u may oyida jamoaga qaytdi.

## Manbalar

## Havolalar
* Sarasadat Khademalsharieh
Angelina Radivilova

**Anjelina Anatoliyivna Radivilova** (qizlik ismi **Kysla** (Kisla); ) 1991-yil 15-fevralda tugʻilgan) — ukrainalik badiiy gimnastikachi. U 2016-yilgi Yozgi Olimpiada oʻyinlarida ishtirok etgan, shuningdek, 2011, 2013, 2014, 2015, 2017, 2018 va 2019-yillarda badiiy gimnastika boʻyicha jahon chempionatida ishtirok etgan.

## Shaxsiy hayot
Radivilova 1991-yil 15-fevralda Kiyevda tugʻilgan. 2016-yil 4-sentyabrda u ukrainalik gimnastikachi Igor Radivilovga turmushga chiqdi.

## Xalqaro faoliyati
Radivilova 2007-yilda xalqaro toifadagi debyutini oʻtkazdi.

Radivilova va uning hamyurti Natalya Kononenko 2012-yil yanvar oyida oʻtkazilgan test sinovi orqali 2012-yilgi yozgi Olimpiya oʻyinlariga yoʻllanma oldi. Biroq, Milliy olimpiya qoʻmitasi Londonda faqat Kononenko ishtirok etishi mumkin degan qarorga keldi.

Radivilova 2013-yili Osijek jahon chempionatida bronza medalini qoʻlga kiritdi. 2013-yil 30-noyabrda Akapulkoda boʻlib oʻtgan 3-Mexico Open musobaqasida Radivilova umumiy hisobda 53,700 ball toʻplagan holda koʻpkurashda beshinchi oʻrinni egalladi. U ekspertlar guruhi tomonidan musobaqadagi eng nafis gimnastikachi sifatida tanlandi va taxminan 10 000 dollarlik oq Swarovski leotard bilan taqdirlandi. Radivilova 2014-yil dekabr oyida 4-Mexico Open turnirida ushbu leotardda qatnashib, umumiy 52,70 ball bilan koʻpkurash boʻyicha beshinchi oʻrinni egalladi. U 2014-yili Shveysariya kubogida Oleg Vernyayev bilan kumush medalni qoʻlga kiritgan.

2015-yilgi Yevropa oʻyinlarida Radivilova koʻpkurashda 14-oʻrinni egalladi.

Radivilova 2016-yilgi yozgi Olimpiada oʻyinlarida Ukraina nomidan ishtirok etib, aprel oyida boʻlib oʻtgan test sinovidan oʻtgan. U 52,223 ball bilan saralash boʻyicha 47-oʻrinni egalladi.

2017-yilgi Bokudagi jahon chempionatida Radivilova notekis panjaralarda beshinchi oʻrinni egalladi. 2017-yilgi Kottbus Jahon kubogida u notekis barlarda sakkizinchi oʻrinni egalladi.

2018-yilgi Osijek World Challenge Cup musobaqasida Radivilova sakrashda oltinchi, polda esa sakkizinchi oʻrinni egalladi. 2018-yilgi Parij Jahon Challenge Kubogida u tayanch sakrashda sakkizinchi oʻrinni egalladi.

2019-yilgi Kottbus Jahon Kubogida Radivilova sakrashda sakkizinchi va polda sakkizinchi oʻrinni egalladi. 2019-yilgi Osijek World Challenge Cup musobaqasida u tayanib sakrashda kumush medalni qoʻlga kiritdi, toʻsinlarda toʻrtinchi oʻrinni egalladi va muvozanat nurida oltin medalni qoʻlga kiritdi. 2019-yilgi Szombathely World Challenge Cup musobaqasida u tayanib sakrash boʻyicha bronza medalini qoʻlga kiritdi.

2020-yilgi Melburn Jahon kubogida Radivilova tayanch sakrashda toʻrtinchi oʻrinni egalladi. 2020-yilgi Szombathely World Challenge Cup musobaqasida u tayanib sakrashda bronza va polda mashq bajarishda oltin medalni qoʻlga kiritdi. 2020-yilgi Yevropa chempionatida u Ukraina bilan jamoaviy bahsda oltin medalni qoʻlga kiritdi va polda oltinchi oʻrinni egalladi.
## Manbalar
Mrinalini Sharma

**Mrinalini Sharma** (1977-yil 27-sentyabrda tugʻilgan) — hind modeli va Bollywood aktrisasi. U asosan Hind filmlarida va televideniyesida suratga tushadi.

## Yoshlik davri
Sharma asli Nyu-Dehlidan. Uning onasi Hind otasi Malayali boʻlib, Sharma oilaning kencha farzandi edi. Yoshligidan sport va raqsga qiziqib turli xil musobaqalarda yuqori natijallarga erishgan. Mrinalini oʻqishni Karmel monastir maktabida, Chanakyapuri, Nyu Dehlida oʻqigan. Shundan soʻng u Dehlidagi Iso va Mary kollejini (Dehli universiteti) bitirgan.

## Faoliyati
Sharma oʻz faoliyatini Dehlida model sifatida boshlagan va tez orada Mumbayga koʻchib oʻtgan. U koʻplab tijorat reklamalarida rol ijro etgan va Bollywooddagi faoliyatini Prakash Janing *Apaharan* filmidagi mashhur boʻlgan roli bilan boshlagan.

Uning aktrisalik faoliyati Mahesh Bhatt bilan uchta film bilan boshlandi. Birinchisi *Awarapan* boʻlib, u ekran maydonini Emraan Xashmi bilan boʻlishdi. Filmda aktrisa Shriya Saran ham rol ijro etgan. Xuddi shu yili u yana ikkita telugu filmida, yaʼni Tejaning "*Oka V Chitram* ansamblining bir qismi sifatida va *Aganthakudu filmlarida suratga tushgan*. 2007-yilda u Telugu ekshn komediyasi *State Rowdy* filmida rol oʻynadi. Oʻsha yili u past byudjetli *Pajaniappa Kalloori* bilan tamil filmida debyut qildi. Boshqa bir filmi xoreograf Raju Khanning rejissyorlik debyuti *Showbiz* edi. 2006-yilda rejissori Peter Ausburn boʻlgan Beyond Purgatory filmida rohiba obrazida kichik rolda koʻrindi. Undan tashqari uning koʻzga koʻringan filmlariga *Showbiz, Hide N Seek, Soundtrack, Jodi Breakers, Ishqbeera , Jacob* filmlari kiradi.

## Filmografiyasi

## Manbalar
Pascal Angan

**Jan Lui Paskal Angan** (1986-yil 19-aprel, Odienne shahrida tugʻilgan) — Beninelik futbolchi, oxirgi marta Jan Lui Paskal Angan osiyo qitʼasida oʻz faoliyatini olib borgan va u Janubiy-gʻarbiy Osiyodagi Quvayt milliy chempionati vakili hisoblangan „Al-Nasr“ futbol jamoasida oʻynagan.

## Faoliyati
Angan oʻz faoliyatini AS Denguele bilan boshladi va keyinchalik Issia Wazi jamoasiga qoʻshildi. Kot -d’Ivuarda bir necha yil oʻtgach, u Tonnerre d’Abomey FCga qoʻshildi. Angan Beninda Tonnerre d’Abomey FC jamoasida ikki yil oʻynadi va 2008-yil dekabr oyida Uaydad Kasablankaga koʻchib oʻtdi. U 2012-yil iyul oyida CR Belouizdadga qoʻshildi. U yoshlikdan AS denguele va Issia Wazi klublarini faol aʼzosi hisoblangan. Proffessional faoliyati davomida esa u Afrika milliy fudbol federatsiyalari tarkibidagi klublarda va Osiyo futbol federatsiyalari aʼzoligidagi klublarda toʻp surgan. Uning Proffesional faoliyatidagi toʻp surgan klublari Tonnerre d’Amomey, Wydad Casablanca, CR Belouizdad, Ismaily va al Nasr klublarida toʻp surgan.

## Xalqaro martaba
Kot-d’Ivuarda tugʻilgan futbolchi Benin U-21 terma jamoasiga chaqirilgan va ushbu yosh toifasida milliy terma jamoa safida 7 marotaba oʻyinga tushgan shjundan 10 ta gol kiritgan va 2009-yilning may oyida kattalar jamoasida debyut qilgan 12 ta oʻyinga maydonga tushib gol kirita olmagan. Afrika Millatlar kubigi doirasida ham bir qancha uchrashuvlarda, Benin mamlakati sharafini hmoya qilgan. Faoliyati davomida koʻplab futbol klublarida toʻp surgan, Afrikaning Benin milliy futbol federatsiyasi jamoa tarkibida esa yutuqlar soni mavjud emas.

## Manbalar

## Havolalar

* 
* Pascal Angan at FootballDatabase.eu
Mrunal Thakur

**Mrunal Thakur** (1992-yil 1-avgustda tugʻilgan) — hind va marathi filmlari va telekoʻrsatuvlarida ishtirok etadigan hind aktrisasi. U 2012-yilda *Mujhse Kuchh Kehti. . . Ha Xamoshiyaan* teleseriali bilan aktyorlik debyutini qilgan va uni yulduzga aylantirgan *Kumkum Bhagya* (2014-2016) filmida suratga tushgan. Thakur kino debyutini marathi filmi *Vitti Dandu* (2014) bilan qilgan.

Thakur Hind filmlariga *Love Sonia* (2018) dramasi bilan oʻtgan va u uchun tanqidchilar olqishiga sazovor boʻlgan. Oʻshandan beri u *Super 30* (2019), *Batla House* (2019), *Dhamaka* (2021) va *Jersi* (2022) *Sita Ramam* (2022) filmlarida rol ijro etgan.

## Faoliyati
Kollejda oʻqiyotganda Thakur Star Plus-ning *Mujhse Kuchh Kehti. . . Ha Xamoshiyaan* serialida Mohit Sehgal bilan birga Gauri Bhosle rolini ijro etgan. Koʻrsatuv 2012-yildan 2013-yilgacha namoyish etilgan. Keyinchalik 2013-yilda Thakur *Har Yug Mein Aayega Ek — Arjun* sirli trillerida epizodik rolda paydo boʻldi, unda u Sakshi Anand ismli jurnalist rolini oʻynagan.

2014-yil fevral oyida Thakur *Zee TV*ning *Kumkum Bhagya* serialiga imzo chekdi va keyingi oyda suratga tushishni boshladi. Shriti Ja, Shabir Axluvaliya, Arjit Taneja va Supriya Shukla ishtirokidagi shou 15-aprel kuni efirga uzatila boshlandi va Thakur katta opasi (Jha oʻynagan) bilan birga onasiga (oʻynagan) yordam beradigan Bulbul Arora ismli ayolni tasvirladi. Shou tanqidiy qabulda tanqidchilarning ijobiy baholarini olgan. Thakur 2016-yilning yanvarida shouni tark etgan.

Mrunal 2014-yilda *Box Cricket League 1* va 2015-yilda *Nach Baliye 7* musobaqalarida ishtirokchi sifatida paydo boʻldi. 2016-yilda u *&amp;TV*ning *SauBhagyalaxmi* maxsus epizodida raqs ijro etgan va *Tuyul &amp;* *Mbak Yul Reborn* koʻrsatuvida mehmon sifatida ishtirok etgan. Uning televizordagi soʻnggi koʻrinishi Indoneziya seriali *Nadin* bilan boʻlgan, filmda u Tara rolini ijro etadi, shundan soʻng u televizordan nafaqaga chiqadi.

2020-yilda Thakur Netflix kompaniyasining toʻrt qismli qoʻrqinchli antologiya filmida namoyish etilgan; „Ghost Stories“ Ira sifatida. Xuddi shu yili u John Abraham bilan birga „Gallan Goriya“ klipida paydo boʻlgan.

## Filmografiyasi

### Filmlar

## Manbalar
Angel Lopez Perez

**Anxel Lopes Peres** (; 5-aprel 1983-yil, Madrid) — ispaniyalik futbol murabbiyi.

Anxel Lopes Peres sport sohasida Anxel López nomi bilan tanilgan ispaniyalik futbol murabbiyi. Hozirda Oʻzbekiston Superligasining „Surxon“ (Termiz) klubida bosh murabbiy lavozimida faoliyat yuritadi.

## Faoliyati
Lopes Peres Madriddagi bir nechta futbol maktablarida oʻynagan, biroq 18 yoshida universitetdagi tahsil sababli futbolchilik faoliyatini boshlamaslikka qaror qilgan. Murabbiylik diplomini qoʻlga kiritgach mutaxassis „Xetafe“ jamoasi tizimiga chaqirilgunga qadar baʼzi nomdor klublarda ishlagan. Bir muddat Lopes Peres „Xetafe“ning ikkinchi jamoasi bilan ishlagan, keyin esa „Xetafe“ bazasining murabbiylar shtabiga qabul qilingan. Oʻsha paytda u Mikael Laudrup va Kosmin Kontraga yordamchi boʻlgan. Anxel Lopez ruminiyalik hamkasbi bilan „Petropul“ va Xitoyning „Guanchjou Fuli“ jamoalarida ham birga faoliyat olib borgan. 2017-yilda Lopes Peres „Rekreativo“ jamoasida mustaqil murabbiylik faoliyatini boshlagan. 2018—2019-yillarda u Ekvator Gvineyasi milliy futbol jamoasini boshqargan. 2019-yil oxirida murabbiy Ekvadorning „Delfin“ klubini boshqargani haqida maʼlumotlar uchraydi.

Lopes Peres Madrid Politexnika Universitetida jismoniy tarbiya va sport boʻyicha bakalavr darajasini, Kamilo Xose Sela nomidagi Madrid Universiteti va Kastilii-La-Mancha universitetida magistrlik darajasini olgan. Ispaniya qirollik futbol federatsiyasi murabbiylik kurslarida taʼlim olib PRO litsenziyasini olgan.

2022-yil 25-fevralda Oʻzbekiston Superligasining „Surxon“ klubi bilan shartnoma imzolagan 6.

## Klublardagi faoliyati
### Texnik yordamchi sifatida



### Bosh murabbiy sifatida


## Manbalar

## Havolalar
* 
*
Tatiana Kononenko

**Tatiana Kononenko** (; 1978-yil 5-dekabrda tugʻilgan) — ukrainalik shaxmatchi. U 1997-yilda FIDE ayollar shaxmat ustasi (WIM) va bir yildan soʻng esa ayol grossmeyster (WGM) unvonlarini oldi. U 2006-yilda Kononenko FIDE xalqaro ustasi (IM) unvonini qoʻlga kiritdi.

## Faoliyati
1995-yildan 1997-yilgacha Kononenko yoshlar oʻrtasidagi shaxmat boʻyicha „Yevropa chempionati“da qatnashdi va ikki marta kumush medalni qoʻlga kiritdi, bu uning dastlabki, yirik turnirlarda qoʻlga kiritgan medallari edi. Shundan keyin u keyingi turnirda 1995-yilda Zaganda (U18 yosh toifasi) va 1996-yilda Tapolcada (U20 yosh toifasi) qatnashdi. 1998-yilda Kiyevda shaxmat boʻyicha oʻsmirlar oʻrtasidagi, Ukraina chempionatida 20 yoshgacha boʻlgan shaxmatchilar oʻrtasidagi turnirda qatnashib u yerda kumush medalni qoʻlga kiritdi. 2001-yilda Kramatorsk shahrida boʻlgan shaxmat boʻyicha ayollar oʻrtasidagi Ukraina chempionatida Tatiana Kononenko yana bir kumush medalni qoʻlga kiritdi. 2002-yilda Antaliyada shaxmat boʻyicha ayollar oʻrtasidagi blits boʻyicha Yevropa chempionatida ham kumush medalni qoʻlga kiritdi. Ayollar oʻrtasidagi bir nechta xalqaro shaxmat turnirlarida: Vladimirdagi Yelizaveta Bikova yodgorligi, Rossiya (2004-yil, Yelena Dembo bilan birga), Benasque (2005-yil), Almería (2007-yil) turnirlarida gʻolib boʻlgan.

2000-yillarda Kononenko ayollar oʻrtasidagi shaxmat boʻyicha jahon chempionatida shaxmatning nokaut tizimi boʻyicha ishtirok etdi;

* 2001-yilda ayollar oʻrtasidagi shaxmat boʻyicha jahon chempionatida birinchi turda Svetlana Petrenkoga yutqazib qoʻydi.
* 2006-yilgi ayollar oʻrtasidagi shaxmat boʻyicha jahon chempionatida birinchi bosqichda Iveta Radzievichga yutqazib qoʻygan.

Kononenko Ukraina terma jamoasida shaxmat boʻyicha Yevropa jamoaviy chempionatida ham oʻynagan;

* 1999-yilda Batumida boʻlib oʻtgan 3-Yevropa jamoaviy shaxmat chempionatida (ayollar turniri) birinchi zaxira taxtasida qatnashgan(+1, =0, −2).

## Manbalar
İsmail Köybaşı

**İsmail Köybaşı** (1989-yil 10-iyulda tugʻilgan) — turkiyalik professional futbolchi, Turkiya Superligasining „Trabzonspor“ klubida chap qanot himoyachisi sifatida oʻynaydi.

## Ilk faoliyat yillari
Iskenderunlik oilada tugʻilgan Köybaşı mahalliy „Iskenderunspor“ klubida futbol oʻynashni boshlagan. Köybaşı hujumkor yarim himoyachi sifatida faoliyatini boshlagan, biroq hamkasblari tavsiyalaridan soʻng chap qanot himoya chizigʻini egallagan. U 2006-yilda „Gaziantepspor“ga qoʻshilishdan oldin boshqa mahalliy klub — „Iskenderun Kartalspor“da qisqa vaqt oʻynagan.

### Gaziantepspor
Köybaşı professional faoliyatini Gaziantepspor yoshlar divizionida boshlagan. 2008-yil 6-mayda u oʻzining birinchi professional shartnomasini imzolagan. U 2008-09-yilgi mavsumda 24 ta oʻyindan 21 tasini asosiy tarkibda maydonga tushib boshlagan. Mavsum oxirida u bilan Turkiyaning toʻrtta katta klubi bilan bogʻlangan va yakunda Köybaşı Beshiktoshni tanlagan.

### Beshiktosh
Köybaşı 2009-yilning iyun oyida 6,5 million yevro evaziga „Beshiktosh“ safiga kelib qoʻshilgan. U jamoa bilan mavsumoldi oʻrtoqlik uchrashuvlarida oʻynay boshlagan va 2009-yilning 2-avgustida Fenerbahchega qarshi Superkubok bahsida debyut qilgan. 2009-yilning noyabrida u Chempionlar ligasi doirasida "Manchester United" ga qarshi „Old Trafford“da 1:0 hisobida gʻalaba qozonilgan oʻyinda Rodrigo Telloning goliga assistentlik qilgan. Bu ingliz klubining 2005-yilning fevralidan beri 23 ta oʻyindan keyin birinchi marta oʻz maydonida Chempionlar ligasi guruh bosqichida magʻlubiyatga uchrashi boʻlgan.  U birinchi ligadagi golini 2009-yilning dekabr oyida Ankaragücü darvozasiga kiritgan.

2011-yil sentabrida u „Bursaspor“ga qarshi oʻyinda ikkita golli uzatmani amalga oshirgan, biri 87-daqiqada Tomash Sivok boshi bilan zarba berib golga aylantirilganda jarima zarbasidan amalga oshirgan boʻlsa, ikkinchisi Filip Hološkoga uzatma bergan, u ham 90-daqiqada boshi bilan gol urgan va safarda 2-1 hisobidagi gʻalabani taʼminlagan.

### Fenerbahche
2016-yilning 14-iyulida u klub bilan 3 yillik shartnoma imzolagan.

### Granada
2019-yil 29-avgust kuni erkin agent sifatida Köybaşı La Liganing yangi jamoasi Granada CF bilan bir yillik shartnoma imzolagan.

## Xalqaro faoliyat
Köybaşı Turkiya terma jamoasida U-21 oʻyinida maydonga tushgan va u toifada beshta oʻyin oʻtkazgan. Köybaşı Fotih Terim tomonidan 2009-yilning 12-avgustida Ukrainaga qarshi oʻrtoqlik oʻyini uchun kattalar terma jamoasiga chaqirilgan. U 86-daqiqada Arda Turanning oʻrniga maydonga tushib, ilk oʻyinida gʻalaba qozongan.

## Faoliyat statistikasi

## Yutuqlar

; Beshiktosh

* Superliga : 2015-16
* Turkiya kubogi : 2010-11

; Trabzonspor

* Superliga : 2021-22

## Manbalar
Anand Tiwari

**Anand Tiwari** (, , 1983-yil 29-may) — hind kinolaridagi faoliyati bilan tanilgan hind aktyori, prodyuseri, yozuvchi va rejissyori. U „*[[Uçurtmalar (film)|Kites]]*“ (2010), „*[[Udaan (film 2010)|Udaan]]*“ (2010), „*[[Oysha (film 2010)|Aisha]]“* (2010) va „*[[Goa ketdi|Go Goa Gone]]“* (2013) kabi filmlarda suratga tushgan. U Rage Productions’ning „*One on One“* (2010) filmi bilan mashhur. Tiwari Still and Still Media Collective prodyuserlik kompaniyasi asoschilaridan biri boʻlib, u oʻzining rejissyorlik debyutini 2018-yilda *[[Kvadrat fut uchun sevgi|Love per Square Foot]]* va „*[[Bandish banditlari|Bandish Bandits]]*“ serialini suratga olgan. Seriallari Filmfare OTT mukofotiga „Eng yaxshi original hikoya“ nominatsiyasida nomzod boʻlgan.

## Erta hayoti
Tiwari Mumbayning Matunga shahrida shifokorlar oilasida oʻsgan. U mahalliy Ganpati va Navratri festivallarida Marathi teatrida kichik rollarda harakat qila boshladi. U Dadardagi Shivaji Mandirga spektakl tomosha qilish uchun tez-tez borib turdi, shuningdek, maktabida yozgi aktyorlik mahorat darslarida qatnasha boshladi. Keyinchalik, u 2004-yilda Mumbay universitetida reklama yoʻnalishi boʻyicha bakalavr darajasini tamomlagan. Tiwari 2021-yil 30-aprelda aktrisa Angira Dharga yaqin nikoh marosimida uylandi.

## Faoliyati
Tiwari Bollywoodda aktyorlik debyutini bir qancha filmlarda kichik rollari bilan boshlagan, jumladan *[[Slumdog millioner|Slumdog Millionaire]]* (2008), *[[Prezident Kelayapti|Prezident kelmoqda]]* (2009), *[[Udaan (film 2010)|Udaan]]* (2010) va *[[Uçurtmalar (film)|Uçurtmalar]]* (2010). Keyin u Rajshri Ojha va *[[Goa ketdi|Go Goa Gone]]* (2013) rejissyorligidagi *[[Oysha (film 2010)|Aisha]]* (2010) romantik komediya-drama ansamblida, Raj va DK rejissyorligidagi zombi jangovar komediya filmida ikkinchi darajali rollarni ijro etgan. U Hollywood filmida ham rol ijro etgan. *[[Adolatli o'yin (2010 film)|Fair Game]]* (2010), Naomi Uotts rolini ijro etgan va Kann kinofestivalida rasmiy ishtirokchi boʻlgan.

## Filmografiyasi

### Aktyor sifatida

### Rejissyor sifatida

### Teleseriallari

## Manbalar
Mumaith Khan

**Mumaith Khan** (1985-yil 1-sentyabrda tugʻilgan) — hind aktrisasi va modeli. U telugu, hind, tamil, kannada, bengal va oriya tillarida suratga olingan filmlarda koʻp sonli rollar ijro etgan.

## Yoshligi
Khan 1985-yil 1-sentyabrda tugʻilgan. U Mumbayda tugʻilib oʻsgan. Uning otasi Pokistondan, onasi esa Tiruchirappallidan.

## Faoliyati
Khan asosan telugu, hind, tamil va kannada tillarida filmlarda rol oʻynagan. Filmlardan tashqari, u *Jhalak Dikhla Jaa 6* va *Bigg Boss Telugu* shouning birinchi mavsumi kabi realiti-shoularda ishtirok etgan. 2017-yil holatiga koʻra u 40 ta telugu filmida, 20 dan ortiq hind filmida, 16 ta tamil va 5 ta kannada filmida ishlagan. Uning shon-shuhratga chorlagani *Munna Bhai MBBS* nomli Sanjay Dutt filmidagi kichik ijrosi edi. 

2016-yil dekabr oyida Mumaith oʻz turar joyidagi karavotdan yiqilib, boshini urib olgan, natijada uning miya nervlari shikastlangan. U 15 kun davomida komada boʻldi va shifokorlar davolanish va jarrohlik amaliyotidan soʻng tiklanish uchun ikki yil kerak boʻlishini aytishgan. Keyinchalik, bu tutilish kabi bir nechta nevrologik sogʻliq muammolariga olib kelgan va soʻnggi ikki yil davomida u dori-darmonlarni qabul qilgan. Bu ham uning vazni ortishiga olib kelgan, chunki shifokori unga sport zalidan uzoqroq turishni maslahat bergan. Oʻshandan beri u asta-sekin oʻz formasiga qaytishga harakat qilmoqda va umid qilmoqda.

Khan telugu qoʻrqinchli „Heza“ filmi bilan qaytib keldi.

## Televizorda chiqishlari

### Hind filmorgarifiyasi

# *Kya Xo Raha Hai?* (2002)
# *Kaante* (2002)
# *Stumped* (2003)
# *[[Munnaboy M.B.B.S]]* (2003) Reena (kasalxona raqqosi) rolida
# *Julie* (2004)
# *Asambhav* (2004)
# *Hulchul* (2004)
# *Dhadkanein* (2005)
# *Nishaan* (2005)
# *Shokolad* (2005)
# *Dil Jo Bhi Kahey…* (2005)
# *Ek Khiladi Ek Haseena* (2005)
# *Jaadu Sa Chal Gayaa* (2006)
# *Roudi Rator* (2012)

## Manbalar
Stella Vartanyan

**Stella Iosifovna Vartanyan** – rossiyalik gandbolchi (darvozabon) va hakam; Rossiyaning 3 karra chempioni, shaharlar kubogi va EHF Superkubogi gʻolibi. Volgograd viloyati gandbol olimpiya zaxiralari sport maktabi direktori („Dinamo“ gandbolini rivojlantirish markazi). Rossiyaning xalqaro toifadagi sport ustasi, Butunrossiya va xalqaro toifadagi hakam.

## Biografiyasi
Bokulik gandbolchi, 9 yoshida onasi koʻmagida gandbol bilan shugʻullangan. Boku shahridagi 277-sonli oʻsmirlar sport maktabini tamomlagan. Oʻyinchilik faoliyatini Bokuning „Avtomobilist“ klubida boshlagan, maktabni tugatgach, ustalar jamoasining dubliga kirgan. Qorabogʻda mojaro boshlanganidan keyin oilasi bilan Bokuni tark etib, Volgogradga joʻnagan va bu yerda mahalliy „Meliorator“ jamoasida oʻynay boshlagan. Murabbiyi – Levon Akopyan. „Rotor Volgograd“ bilan birlashgandan soʻng, 1992/1993–yilgi mavsumda Rossiya chempioni boʻldi va klubga tarixdagi birinchi bunday gʻalabani keltirgan. Kelajakda Ispaniyaning „Malaga“ va „Leganes“ jamoalarida oʻynagan, bu yerda oʻz xohishi uchun oʻynashni tark etgan, ammo viza muammolari tufayli Ispaniyada kam vaqt oʻtkazgan va Rossiyaga qaytganidan keyin futbolchilik faoliyatini yakunlagan.

Stella Rossiya terma jamoasiga tajribali oʻyinchilarsiz qolib ketgan, natijada milliy terma jamoa bilan Atlantadagi Olimpiadaga chiqa olmagan bir paytda tushgan. Shu bilan birga, 1997-yilda Germaniyada boʻlib oʻtgan jahon chempionatida Rossiya terma jamoasi bilan 4-oʻrinni egallagan; 1996-yilda Bolgariyada boʻlib oʻtgan  Rossiya jamoasi (vakili) tarkibida gʻalaba qozongan.

Vartanyan futbolchilik faoliyatini yakunlaganidan soʻng, taxminan yarim mavsum Levon Akopyanning ikkinchi murabbiyi boʻlib ishladi, shundan soʻng tugʻruq taʼtiliga chiqdi. Keyinchalik xalqaro hakam va oʻyin delegati boʻlgan, uzoq vaqt davomida Valeriya Guseva bilan juftlik hakami sifatida ishladi. 2012-yilda birinchi marta  doirasida texnik delegat oʻlaroq oʻynagan. 9 ta yoshlar oʻrtasidagi jahon chempionatida, ikkita erkaklar oʻrtasidagi jahon chempionatida, uchta ayollar oʻrtasidagi jahon chempionatida, Yevropa chempionatida va Rio de Janeyrodagi Olimpiadada ham oʻz delegatlik faoliyatini koʻrsatgan. 2011-yildan buyon oʻyin inspektori va texnik delegat boʻlib ishlaydi, Xalqaro gandbol federatsiyasining texnik delegatlaridan biri; Dinamo gandbolni rivojlantirish markazi direktori. 2019-yilda Yaponiyada boʻlib oʻtgan jahon chempionatida ishlagan va yakuniy yigʻilishda ishlagan jamoa tarkibida boʻlgan.

Turmush qurgan, ikki farzandi va bir nabirasi.

## Yutuqlari
* EHF kubogi sohibi (1995)
* Yevropa Superkubogi gʻolibi (1996)
* Rossiya chempioni (1993)
* Jahon talabalar chempioni (1996)
## Manbalar
Ahmed Kutucu

**Ahmed Kutucu** (2000-yil 1-martda tugʻilgan) — professional futbolchi, markaziy hujumchi 2- Bundesliga klubi SV Sandhausenga, Turkiyaning Istanbul Boshakshehir klubidan ijaraga olingan. Germaniyada tugʻilgan, Turkiya terma jamoasi vakili.

## Klubdagi faoliyati
Kutucu oʻzining yoshlik faoliyatini 2003-yilda Sportreunde Haverkamp bilan boshlagan, 2006-yilda Rot-Vays Essenning yoshlar jamoasiga oʻtgan. 2011-yilda u „Schalke 04“ning yoshlar jamoasiga qoʻshilgan.

2018-yil 11-dekabr kuni Kutucu „Schalke“ safida UEFA Chempionlar ligasida ilk debyutini oʻtkazgan va Moskvaning „Lokomotiv“iga qarshi oʻyinda Sedrik Teuchertning oʻrniga 72-daqiqasida zaxiradan maydonga tushgan. U Bundesligadagi ilk golini 2018-yilning 22-dekabrida Shtutgartga qarshi safarda urgan. Oʻsha oʻyinda Kutucu 73-daqiqada Yevgeniy Konoplyankaning oʻrniga zahiradan maydonga tushgan va hisobni 3:1 koʻrinishiga keltirib jamoasi gʻalabasiga oʻz hissasini qoʻshgan.

2021-yil 21-yanvarda Kutucu Eredivisie klubi Herakles Almeloga mavsum oxirigacha ijara shartnomasi asosida qoʻshilgan.

2021-yilning 4-iyulida Kutucu Turkiyaning Istanbul Boshakshehir klubiga oʻtgan

2022-yil 12-yanvarda Kutucu 2-Bundesliga klubi SV Sandhauzenga qoʻshilishga rozi boʻlgan. Bundesliga klubi bilan mavsum oxirigacha ijara shartnomasi imzolanagan.

## Xalqaro faoliyati
Kutucu 2017-yilda Hindistonda boʻlib oʻtadigan 17 yoshgacha boʻlgan futbolchilar oʻrtasidagi jahon chempionatida Turkiya terma jamoasiga chaqirilgan. U 2017-yilning 6-oktyabr kuni guruhdagi birinchi oʻyinda debyut qilgan va 18-daqiqada Yangi Zelandiyaga qarshi oʻyinda boshi bilan gol urib Turkiyaga terma jamoasiga 1:1 hisobidagi durangga erishishga yordam bergan. U Turkiyaning qolgan ikkita oʻyinida ishtirok etgan va ular guruh bosqichidan musobaqani tark etishgan. Keyingi yili u 2018-yilda Finlandiyada boʻlib oʻtadigan 19 yoshgacha boʻlgan futbolchilar oʻrtasidagi Yevropa chempionatida Turkiya terma jamoasiga kiritilgan. U Turkiya terma jamoasi safida uchta oʻyinda ham maydonga tushgan, jamoa guruh bosqichidan musobaqani tark etgan.

## Faoliyat statistikasi

### Klub

### Xalqaro

## Manbalar
Mumtaz

**Mumtaz Askari Madhvani** (1947-yil 31-iyulda tugʻilgan) — hind aktrisasi. Asosan hind filmlaridagi faoliyati bilan tanilgan, u hind kinosiga qoʻshgan hissasi uchun Filmfare mukofoti va Filmfare Lifetime Achievement mukofoti sovrindori.

## Faoliyati
Mumbaydagi qashshoqlikda tugʻilgan Mumtaz 11 yoshida *Sone Ki Chidiya* (1958) filmi bilan aktyorlik debyutini qilgan. Oʻsmir aktrisa sifatida kichikroq rollarda; *Stree* (1961), *Sehra* (1963) va *Gehra Daag* (1963) kabi filmlarda suratga tushgan. Mumtaz kurashchi Dara Singh bilan bir qator jangovar filmlarda bosh rollarni egallagan; *Faulad* (1963) va *Daku Mangal Singh* (1966). Biroq, uning ushbu filmlarda paydo boʻlishi uni „Kaskadyor film qahramoni“ sifatida koʻrsatgan va uning faoliyati toʻxtab qolgan. Filmlardagi maqtovga sazovor yordamchi ishlardan keyin; *Ram Aur Shyam* (1967), *Mere Hamdam Mere Dost* (1968) va *Brahmachari* (1968), Mumtoz Raj Khoslaning *Do Raaste* (1969) oilaviy dramasi bilan oʻz faoliyatini yoʻlga qoʻydi. U *Bandhan* (1969), *Aadmi Aur Insaan* (1969), *Sachaa Jutha* (1970), *Khilona* (1970), *Tere Mere Sapne* (1971), *Xare Rama Xare Krishna* (1971), *Apna Desh* (1972), *Loafer* (1973), *Jheel Ke Us Paar* (1973), *Chor Machaye Shor* (1974), *Aap Ki Kasam* (1974), *Roti* (1974), *Prem Kahani* (1975) va *Nagin* (1976) filmlari bilan hind kinosining yetakchi aktrisalaridan biri sifatida oʻzini namoyon qilgan. *Aaina* (1977) dramasida paydo boʻlganidan soʻng, Mumtaz 13 yil davomida aktyorlik taʼtilini oldi va *Aandhiyan* (1990) bilan qaytdi, shundan soʻng u aktyorlik faoliyatini yakunlagan.

## Keyingi yillarda
Aktyorlik faoliyati davomida Mumtaz oʻzining koʻp qirraliligi bilan mashhur boʻlgan. U oʻzini 1960-yillarning oxiridan 1970-yillarning oʻrtalarigacha Hindiston koʻngilochar sanoatida eng koʻp maosh oluvchi ayol sifatida koʻrsatgan. Aktyorlikdan nafaqasiga chiqqanidan beri u Londonda turmush oʻrtogʻi, ugandalik tadbirkor Mayur Madhvani bilan birga yashadi, uning ikki qizi bor. U *1 a Minute* (2010) hujjatli filmida ishtirok etgan.

## Filmografiyasi

## Manbalar
Klaudia Kulon

**Klaudia Kulon** (1992-yil 13-martda tugʻilgan) — polshalik shaxmatchi. U 2014—2019-yillarda FIDE tomonidan berilgan xalqaro usta va ayol grossmeyster unvonlariga ega. U oʻz yosh toifasida qizlar oʻrtasida ikki karra jahon chempioni boʻlgan.

## Faoliyati
Kulon 7 yoshida „Kozalin Texnologiya universiteti“ shaxmat klubida shaxmat oʻynashni boshlagan. 2002-yildan Kulon turli yosh toifalarida bir necha bor, Polsha yoshlar chempionatida gʻolib chiqdi. U ikki marta shaxmat boʻyicha yoshlar oʻrtasidagi jahon chempionatida: 2004-yilda 12 yoshgacha boʻlgan qizlar toifasida va 2006-yilda 14 yoshgacha qizlar oʻrtasida gʻolib chiqdi. 2008-yilda u 16 yoshgacha boʻlgan qizlar oʻrtasida shaxmat boʻyicha Yevropa yoshlar chempionatida Nazi Paikidzedan keyin ikkinchi oʻrinni egalladi.

2007-yilda Kulon birinchi marta Polsha ayollar chempionatida ishtirok etdi, oʻsha yili Barlinekda oʻtkazildi va yettinchi oʻrinni egalladi. U 2006, 2017, 2018-yillarda ayollar oʻrtasidagi blits boʻyicha Polsha chempionatida gʻolib chiqqan.

2014-yil yanvar oyida Kulon Katowice shahrida oʻtkazilgan Polsha talabalari ayollar chempionatida gʻolib chiqdi. Aprel oyida u Varshavada boʻlib oʻtgan, Polsha ayollar chempionatida bronza medalini qoʻlga kiritdi. Oʻsha oyning oxirida u Trzciankada polshalik ayollar oʻrtasida tezkor chempion boʻldi. Avgust oyida Kulon Katowice shahrida boʻlib oʻtgan shaxmat boʻyicha talabalar boʻyicha jahon chempionatining ayollar boʻlimida 9 balldan 8½ ball toʻplagan holda gʻolib chiqdi. Uning natijasi Polshaning oltin medaliga hissa qoʻshdi. Dekabr oyida u Vrotslavda Kristyna Xoluj-Radzikovskaning 4-memorialida gʻolib chiqdi. 2015-yilda Kulon yana Polsha talabalari ayollar chempionatida gʻolib chiqdi. 2017-yil mart oyida u Polsha ayollar chempionatida kumush medalni qoʻlga kiritdi.

### Polsha shaxmat terma jamoasi
Kulon 18 yoshgacha boʻlgan qizlar oʻrtasidagi shaxmat boʻyicha Yevropa chempionatida Polsha terma jamoasi safida oʻynadi;

* 2008-yilda Szeged shahrida oʻtkazilgan 18 yoshgacha boʻlgan qizlar oʻrtasidagi shaxmat boʻyicha 8-chi Yevropa jamoaviy chempionatida birinchi oʻrinda jamoaviy oltin va yakka tartibdagi kumush medalni qoʻlga kiritdi (+6, =0, −1).

Klaudia Kulon shaxmat boʻyicha Yevropa jamoaviy chempionatida Polsha terma jamoasi safida oʻynadi va oʻsha turnirda;

* 2013-yilda Varshavada shaxmat boʻyicha 10-jamoa (ayollar) Yevropa chempionatida toʻrtinchi taxtada (Polsha II) (+4, =2, −2) oʻynadi.

Klaudia Kulon Polsha terma jamoasi safida ayollar shaxmat olimpiadalarida ishtirok etgan;

* 2014-yilda Tromso shahrida oʻtkazilgan 41-shaxmat Olimpiadasida toʻrtinchi oʻrinda (+3, =1, −2);
* 2016-yilda Boku shahrida oʻtkazilgan 42-shaxmat Olimpiadasida toʻrtinchi oʻrinni egalladi (+8, =2, −1) va Polsha terma jamoasi bilan kumush medalni qoʻlga kiritgan.

Klaudia Kulon Polsha terma jamoasida shaxmat boʻyicha jahon chempionatlarida ishtirok etgan;

* 2015-yilda Chendu shahrida boʻlib oʻtgan, 2015-yilda ayollar oʻrtasidagi shaxmat boʻyicha jamoaviy jahon chempionatida zaxirada (+0, =0, −4) oʻynagan.

## Manbalar

## Havolalar
* Klaudia Kulon 365Chess.com
Mumtaz Shanti

**Mumtaz Shanti** (1926-yil 28-may — 1994-yil 19-oktyabr) 1940 va 1950-yillarda Hindiston va Pokiston kinolarida mashhur boʻlgan aktrisa. *Basant* va *Kismet* filmlaridagi rollari tufayli uni *Jubilee Girl* (Yubiley qiz) deb atashgan. U *Mangti* (1942), *Basant* (1942), *Badalti Duniya* (1943), *Kismet* (1943), *Dharti Ke Lal* (1946), *Ghar Ki Izzat* (1948) va *Aaxuti* (1950) kabi filmlarda suratga tushgan.

## Yoshligi
Mumtaz 1926-yilda Britaniya Hindistonining Panjob viloyatining Gujrat tumanidagi Dinga shahrida panjoblik musulmon oilasida tugʻilgan. Mumtazning onasi u juda yoshligida vafot etgan va uni xolasi boqib qolgan. Mumtozning amakisi uni ashula va raqsni oʻrganishga undagan, u Lahorga tashrif buyurganida Valiy Sohib uni koʻrib qolgan va u Kalkuttaga borib, 1937-yilda *Sohni Kumharon* filmida suratga tushgan.

## Faoliyati

Mumaz Shanti faoliyati 1940-yillar va 1950-yillarning boshlarida yosh Dilip Kumar ishtirokidagi *Basant* (1942), *Kismet* (1943) va *Ghar Ki Izzat* (1948) kabi mashhur filmlar bilan choʻqqiga chiqqan.

*Kismet* uning faoliyatidagi ulkan xit boʻldi. U va Ashok Kumar ishtirok etgan film kassa daromadlari boʻyicha oldingi barcha rekordlarni yangiladi. Bu Kalkuttadagi Roxy kinoteatrida uch yil davomida rekord koʻrsatdi. Bu rekord 32 yildan keyin *Sholay* filmi tomonidan yangilangan.

## Shaxsiy hayoti
Mumtoz Shanti Bollywoodga kirishdan oldin kinorejissyor va yozuvchi Vali Muhammad Khanga turmushga chiqqan, keyin ikkalasi ham 1950-yillar boshida Pokistonga koʻchib oʻtgan va Vali Sohib 1977-yilda yurak yetishmovchiligidan vafot etgan.

## Vafoti
Mumtaz Shanti 1994-yil 19-oktyabrda Pokistonda vafot etgan.

## Filmografiyasi

### Film

## Manbalar
Julia Cohen

**Julia Cohen** (1989-yil 23-martda tugʻilgan) – amerikalik sobiq professional tennischi hisoblanadi. 2001-yilda u USTA milliy bahor chempionatida 12 divizion ostidagi chempionatda gʻolib chiqdi. Faoliyati davomida Cohen ITF Ayollar davrasida beshta yakkalik va toʻrtta juftlik chempionligini qoʻlga kiritdi. 2012-yil 30-iyulda u dunyodagi eng yaxshi yakkalik reytingida 97-oʻringa chiqdi 2013-yilning 13-mayida u juftliklar reytingida 121-oʻrinni egalladi.

## Tennisdagi faoliyati
Cohen Filadelfiyada oʻsgan va tennisni uch yoshida boshlagan. Uning otasi, doktor Richard Cohen, Pensilvaniya universitetida tennis oʻynagan va ikki yil professional tennis oʻynagan, akasi Josh esa Mayami universitetida butun amerikalik tennischi boʻlgan va World Team Tennis Philadelphia Freedoms bosh murabbiyi boʻlgan. Olti yoshida u USTA Oʻrta Shtat mintaqasida (shu jumladan Pensilvaniya, Nyu-Jersi va Delaver) 18 va undan kichik yoshdagi juftliklar boʻyicha 1-oʻrinni egalladi. 1997-yilda, sakkiz yoshida, u Oʻrta Shtatlar Tennis Assotsiatsiyasi turnirida kattalar oʻrtasida gʻalaba qozongan eng yosh oʻyinchiga aylandi. Oʻshanda u 9 va undan kichik divizionda AQSh chempioni boʻlgan. 2001-yilda u USTA milliy bahor chempionatida 12 divizion ostidagi chempionatda gʻolib chiqdi. 2006-yilda u amerikalik tennischi qizlar orasida eng yuqori oʻrinni egallagan. Oʻsha yili u hamkori Kimberli Kouts bilan Uimbldon oʻsmirlar chempionatida juftlik bahslarida chorak finalga chiqdi. U 15 yoshida Xalqaro tennis federatsiyasi (ITF) oʻsmirlar oʻrtasidagi jahon reytingida 6-oʻrinni egallagan edi. 2007-yil 11-iyunda u oʻsmirlar reytingida 4-oʻrinni egalladi. Kollej tennisining birinchi yilida Florida Gators Universitetida 1-raqamli singl oʻynab, u SECning „Yilning yangi oʻyinchisi“ va Kollejlararo Tennis Assotsiatsiyasining (ITA) „Yilning eng yaxshi yangi futbolchisi“ boʻldi. U Mayami universitetiga oʻtdi va yilni yakkalik bahslarida AQShda beshinchi oʻrinda tugatdi va All- ACC nomini oldi. Unga akasining doʻsti Konor Teylor murabbiylik qiladi. U ITF pallasida toʻrtta yakkalik va beshta juftlik chempionligini qoʻlga kiritdi. Cohen 2012-yil Boku kubogida oʻynagan. U beshinchi raqamda saralangan serbiyalik Bojana Yovanovskiga magʻlub boʻlishidan oldin u oʻzining birinchi WTA finaliga chiqdi. Oʻsha yili u WTA juftlik reytingida 121-oʻringa, yakkalik WTA reytingida 97-oʻringa chiqdi.

U Filadelfiya Freedoms va Boston Lobsters uchun World TeamTennisda oʻynagan. Cohen 2012-yilda Pensilvaniya shtatidagi Kaliforniya universitetida sport boshqaruvi boʻyicha *bakalavr* darajasini va 2013-yilda sport psixologiyasi boʻyicha magistrlik darajasini oldi. Murabbiy yordamchisi sifatida Cohen 2017-yil bahor mavsumi oldidan Chestnut Hill kollejining erkaklar va ayollar tennis boʻyicha murabbiylar shtabiga qoʻshildi.

## WTA karyera finallari

### Yakkaliklar: 15 (5-10)

### Juftlik: 10 (5-5)

## Manbalar

## Havolalar
* 
*
Cindy Parlow Cone

**Cynthia Marie Parlow Cone** (; 1978-yil 8-mayda tugʻilgan) – amerikalik futbol ijrochi direktori va Qoʻshma Shtatlar futbol federatsiyasi prezidenti. Sobiq professional futbolchi, u ikki karra Olimpiada oltin medali sovrindori va 1999-yilgi FIFA ayollar oʻrtasidagi jahon chempionati chempioni. 2013-yilda bosh murabbiy sifatida Parlow Cone Portlend Torns futbol klubini Milliy ayollar futbol ligasida (NWSL) ilk chempionlik unvonini qoʻlga kiritish uchun boshqargan.

Parlow Cone avvalroq AQSh futbol hakamlar qoʻmitasi, tibbiy maslahat qoʻmitasi, apellyatsiya qoʻmitasi, sportchilar kengashi va yoshlar boʻyicha ishchi guruhida ishlagan. U 2019-yil 16-fevralda AQSh futboli boʻyicha vaqtinchalik vitse-prezident etib saylangan va 2020-yil fevral oyida toʻrt yillik muddatga qayta saylangan. 2020-yil mart oyida avvalgi prezident toʻsatdan isteʼfoga chiqqanidan keyin u Prezident etib tayinlandi. 2022-yil fevral oyida u toʻliq toʻrt yillik muddatga mustaqil ravishda saylandi.

Parlow Cone 2018-yilda Milliy futbol shon-shuhrat zaliga, 2019-yilda Tennessi shtati futbol assotsiatsiyasi shon-shuhrat zaliga, oʻsha yili Memfis sport shon-shuhrat zaliga kiritildi.

## Yoshligi
Larry va Josephine Parlow oilasida tugʻilgan Sindi Tennessi shtatining Memfis shahrida oʻsgan va u yerda Germantown oʻrta maktabida oʻqigan. 13 yoshida u AQSh terma jamoasi bosh murabbiyi Anson Dorrans tomonidan 1991-yilda Xitoyda boʻlib oʻtgan ayollar oʻrtasidagi birinchi jahon chempionatida gʻalaba qozonganidan soʻng mahalliy avtograf qoʻyish marosimida qatnashdi. Shartnomani imzolagandan keyin u onasiga: „Men bir kun kelib oʻsha odam uchun oʻynayman“, dedi. Toʻrt yil oʻtgach, u oʻrta maktabni erta tugatib , Chapel Xilldagi Shimoliy Karolina universitetiga borishga qaror qildi, u yerda Dorrans boshchiligidagi Tar Heels ayollar futbol jamoasida oʻynadi. Keyinchalik u taʼkidladi: „Men sizning odatiy oʻsmiringiz emas edim; Men juda qattiq va juda diqqatli edim. Men 17 yoshimda, albatta, voyaga yetmagan edim, lekin men UNCga kelish men uchun har tomonlama ajoyib qaror boʻlganini his qildim, chunki oʻzimni toʻliq qoʻllab-quvvatlaganini va nafaqat yaxshiroq futbolchi, balki yaxshiroq inson boʻlishga undaganini his qildim“.

## Shaxsiy hayoti
2007-yilda u sobiq futbolchi va murabbiy John Conega turmushga chiqdi.

## Manbalar
Heather O'Reilly

**Heather Enn OʻReilly** (1985-yil 2-yanvarda tugʻilgan) — amerikalik professional futbol oʻyinchisi, Irlandiyaning „Shelburn“ klubida yarim himoyachi sifatida ayollar milliy ligasida oʻynaydi. U Amerika Qoʻshma Shtatlarining ayollar milliy futbol jamoasida (USWNT) oʻynagan, u bilan uchta Olimpiya oltin medalini va FIFA ayollar oʻrtasidagi Jahon kubogini qoʻlga kiritgan. 2003-yildan 2006-yilgacha u Chapel Hilldagi Shimoliy Karolina universitetida kollej futbolida oʻynagan. Klubdagi faoliyati davomida OʻReilly Nyu-Jersi Wildcats (USL W-League), Sky Blue FC (WPS), Boston Breakers (WPSL Elite va NWSL), FC Kansas City (NWSL), Arsenal Ladies (FA WSL) klublarida oʻynagan.

2016-yil sentabrida xalqaro oʻyinlardan ilk nafaqaga chiqqanidan soʻng, u oʻz nomi bilan 230 dan ortiq xalqaro oʻyinlarda maydonga tushgan dunyodagi eng koʻp oʻynagan futbolchilardan biri hisoblanadi. U mohir qanot oʻyinchisi boʻlib, hozirda USWNT tarixida Juli Fudi bilan golli uzatmalar boʻyicha beshinchi oʻrinni egallab turibdi. U, shuningdek, USWNT tarixidagi eng koʻp oʻynagan sakkizinchi oʻyinchidir. 2019-yil 27-oktabrda u nafaqaga chiqishdan oldin Shimoliy Karolina Jasorati uchun soʻnggi oʻyinini oʻtkazdi va 2019 yilgi NWSL chempionligini qoʻlga kiritdi.

Hozirda u Fox Sports uchun tahlilchi. OʻReilly 2022-yil 28-iyulda nafaqaga chiqib, Ayollar Milliy Ligasining Shelburn jamoasida oʻynashini va ularning yaqinlashib kelayotgan UEFA Ayollar Chempionlar Ligasi kampaniyasida ishtirok etishini eʼlon qildi.

## Yoshligi
Andrew va Carol OʻReilly, Heather OʻReilly toʻrt farzandning eng kichigi. Nyu-Jersi shtatining Sharqiy Brunsvik shahrida oʻsgan. OʻReillySent-Bartolomey maktabida oʻqigan va keyinchalik Sharqiy Brunsvik oʻrta maktabida qizlar futbol jamoasida oʻynagan. Toʻrt yillik faoliyati davomida u 143 ta gol urgan. 2001-yilda oʻsmir sifatida u jamoani Nyu-Jersi shtatidagi oʻrta maktab unvoniga olib keldi.

Oʻrta maktab davomida OʻReyli Milliy sharaf jamiyatining aʼzosi boʻlgan va maktabning basketbol jamoasida oʻynagan. Oʻzining katta yilida u Parade jurnali tomonidan Amerikaning eng yaxshi va milliy oʻyinchisi deb topildi. 2002-yilda u Gatorade oʻrta maktabida yilning eng yaxshi milliy oʻyinchisi va Milliy futbol murabbiylari assotsiatsiyasining yilning eng yaxshi futbolchisi deb topildi. U, shuningdek, Soccer America tomonidan mamlakatdagi eng yaxshi kollej yollovchisi sifatida tan olingan.

## Shaxsiy hayoti
OʻReilly 2011-yilda sobiq UNC lakroschisi Dave Werryga turmushga chiqdi, u ikkalasi UNCda qatnashganida tanishgan. Ularning oʻgʻli William 2020-yilda tugʻilgan. OʻReilly 2021-yil 26-noyabrda ikkinchi farzandi Jackni dunyoga keltirdi.

U laqabi „HAO“ laqabli, ismining bosh harflari (Heather Enn OʻReilly) va „hey-oh“ deb talaffuz qilinadi.

## Manbalar
Eva Gabor

**Eva Gabor** (1919-yil 11-fevral, Budapesht, Vengriya – 1995-yil 4-iyul, Los Angeles, AQSh) – vengriyalik sobiq aktrisa, ishbilarmon ayol, xonanda va sotsialist. U Disney suratga olgan *[[The Aristocats]]*, *[[The Rescuers]]* va *[[The Rescuers Down Under]]* kabi filmlarida gersoginya xonim Bianca obrazi uchun ovoz bergan.

Gabor 1965—1971-yillarda efirga uzatilgan *[[Green Acres (sitkom)|Green Acres]]* teleserialida Eddie Albert gavdalantirgan obraz Oliver Wendell Douglasning rafiqasi Lisa Douglas roli orqali mashhurlikka erishgan. U kinoda, Broadway teatrida va televideniyeda aktrisa sifatida ulkan muvaffaqiyatlar qozongan. Sobiq aktrisa, shuningdek, muvaffaqiyatli ishbilarmon ayol sifatida yasama soch (parik)lar, kiyim-kechak va goʻzallik mahsulotlarini sotish bilan shugʻullangan. Uning katta opalari Zsa Zsa va Magda Gabor ham aktrisalar va sotsialistlar boʻlishgan.

## Faoliyati
Gabor Vengriyaning Budapesht shahrida askar Vilmos Gábor va uning rafiqasi, zargar Jolie ()lar oilasida dunyoga kelgan uchta qizining kenjasidir. Uning ota-onasi venger yahudiy oilalaridan boʻlishgan. U 1937-yilda 18-yoshida shvetsiyalik osteopat doktor Eric Drimmer bilan turmushga chiqqan. Birinchi turmushidan koʻp oʻtmay, opa-singillar orasida birinchi boʻlib, AQShga koʻchib kelgan. 1950-yillarda u bir nechta badiiy filmlarda, jumladan, *[[The Last Time I Saw Paris]]*da Elizabeth Taylor hamda Dean Martin va Jerry Lewis ishtirok etgan *[[Artists and Models]]*da suratga tushgan.

## Oʻlimi
Gabor 1995-yil Mustaqillik kuni munosabati bilan Los Angelesda taʼtilda boʻlgan vaqtida vannaga yiqilib tushgan hamda nafas etishmovchiligi va pnevmoniyadan vafot etgan. Uning dafn marosimi 1995-yil 11-iyulda Beverly Hillsdagi Good Shepherd katolik cherkovida boʻlib oʻtdi.

Kenja farzand boʻlmish Evaning katta opalari va onasi ham vafot etgan. Opasi *Magda* va onasi *Jolie Gabor* uning vafotidan ikki yildan soʻng, 1997-yilda vafot etgan. Katta opasi *Zsa Zsa* esa 2016-yil 18-dekabrda yurak hurujidan vafot etgan.

### Dafn etilishi

Gabor Westwood Village Memorial Park qabristoniga, jiyani Francesca Hilton hamda doʻsti va sobiq hamkasbi Eddi Albertdan bir necha metr narida dafn etilgan. 

## Filmografiyasi

## Manbalar

## Havolalar

* 
* „Eva Gabor va new yorklik birja brokeri Richard Brown turmush qurishdi“, tcm.turner.com
Merritt Mathias

**Merritt Elizabeth Mathias** (1990-yil 2-iyulda tugʻilgan) — amerikalik futbolchi, hozirda Milliy ayollar futbol ligasida (NWSL) Shimoliy Karolina Jasorat jamoasida oʻynaydi. U ilgari „Kanzas Siti“ va „Sietl Reign“ klublarida oʻynagan.

## Yoshligi
Alabama shtatining Birmingem shahrida tugʻilgan Mathias Birmingemdagi Oak Mountain oʻrta maktabida oʻqigan va oʻynagan. Mathias Soccer Buzz Magazine maʼlumotlariga koʻra, mamlakatdagi eng yaxshi yollanganlardan biri edi. U 2007-yilda Parade Magazine oʻrta maktabining Butun Amerika tanlovi va 2006 va 2007-yillarda Butun Amerika milliy oʻrta maktab murabbiylari assotsiatsiyasining tanlovi boʻlgan.

### Shimoliy Karolina universiteti, Texas A&M universiteti, 2008-2011
Mathias Chapel-Xilldagi Shimoliy Karolina universitetida oʻqigan va u yerda 2008 va 2009-yillarda ikki mavsum davomida Tar Heels uchun oʻynagan, Texas A&amp;amp;M universitetiga oʻtishdan oldin u yerda qishloq xoʻjaligida etakchilik va rivojlanish boʻyicha ixtisoslashgan. Aggies bilan birinchi mavsumida u 20 oʻyinda maydonga tushdi va toʻqqizta gol urdi — bu jamoadagi uchinchi eng yaxshi oʻyin. U All-Big 12 birinchi jamoasi va Big 12 All-Newcomer jamoasiga tayinlangan. U, shuningdek, haftaning ikki marta Big 12 oʻyinchisi boʻlgan. Oʻzining katta yilida u barcha 24 oʻyinda qatnashdi va sakkizta gol urdi, shu jumladan uchta oʻyin gʻolibi. U 11 golli uzatma bilan jamoada ikkinchi oʻrinni egalladi va mavsumda 93 zarbasi bilan barcha oʻyinlarda Katta 12 konferensiyasini boshqardi, har bir oʻyinda 3,88 zarba bilan ikkinchi oʻrinni egalladi. U oʻn bir golli uzatmada uchinchi oʻrinni egalladi va har bir oʻyinda 0,46 ball bilan uchinchi oʻrinni egalladi. Matias Top Drawer Soccer’ning Big 12 Top 20 oʻyinchi reytingida ikkinchi oʻrinni egalladi va All-Big 12 First Team hamda Big 12 All-Turnir jamoasiga kiritildi. Mathias mavsumni milliy miqyosda 17-oʻrinda yakunladi, har bir oʻyinda golli uzatma boʻyicha 35-oʻrinni egalladi.

## Jamoalardagi faoliyati

### Nyu-York Fury, 2012-yil
WPS katlandıktan soʻng, Mathias WPSL Eliteʼnin Nyu-York Fury bilan oʻynash uchun imzo chekdi.

## Manbalar
Mumtaz Sorcar

**Mumtaz Sorcar** ( ; 1986-yil 15-sentyabrda tugʻilgan) hind aktrisasi va modeli. U mashhur sehrgar PC Sorkar Junior va Joysri Sorcarning qizi. Mumtaz oʻz faoliyatini Bangladeshlik qoʻshiqchi Mehreen klipida suratga tushushdan boshlagan. U birinchi marta Birsa Dasgupta tomonidan suratga olingan *033* bengal filmida paydo boʻlgan.

## Faoliyati
Uning debyut filmi Birsha Dasgupta tomonidan suratga olingan *033* edi. U kino faoliyatining dastlabki kunlarida Shoumik Senning *No Poblem* filmida suratga tushgan. Shundan soʻng u koʻplab Tollivud filmlariga imzo chekdi va gilm hozirda post-prodyuserlikda va 2012-yilda chiqarilishi rejalashtirilgan.

### 2010-yil
U Bengal tilidagi *Musalmanir Galpo ([[Musulmon]] qizining hikoyasi)* filmida rol oʻynagan. U filmda taniqli dakoit „Madhumallar“ tomonidan oʻgʻirlab ketilgan goʻzal hindu qizi „Kamala“ rolini ijro etgan. Film Rabindranat Tagor yozgan soʻnggi hikoyasiga asoslangan. Filmda Biplab Chatterji uning hamkasblaridan biri edi.

### 2011-yil
2011-yilda Sunil Gangopadhyayning mashhur *Kakababu* sarguzasht seriyasiga asoslangan ''Kolkatar'' telefilmining *Jongole* va *Rajbarir* *Raxasya* telefilmlarida koʻrilgan. Ushbu telefilmlar Mahua Films tomonidan ishlab chiqarilgan.

### 2012-yil
2012-yil uning uchun katta muvaffaqiyat bilan, *Bhooter Bhabishyat* filmi orqali boshlandi. Qattiq romantikaga berilgan yosh qizning „Koel“ obrazi uning faoliyat tojiga yana bir yoqut qoʻshdi. Filming aktyorlari orasida Parambrata Chatterji, Sabyasachi Chakrabarti, Svastika Mukherji va Mir bor edi.

### 2013-yil
U Somnath Senning *Atmogopan* filmida ham suratga tushgan. Mumtaz „Anu“ obrazini oʻynaydi, Subhash Chatterji esa uning otasini tasvirlagan.

### 2016-yil
Mumtoz *Dark Chocolate* filmida Payal Mukherjee rolini ijro etgan.

### 2020-yil
Tamil filmi *C/O Kaadhal-*da Mumtaz musulmon qiz Salima rolini oʻynadi, bu filmda sevgi yosh tanlamasligi va kerakli odamni uchratib qolsa, istalgan vaqtda sevib qolish mumkinligini koʻrsatadi. U, shuningdek, *Charitraheen* teleserialida va Hoichoi-da translyatsiya qilinadigan *Shobdo Jobdo* onlayn-serial trillerida paydo boʻlgan.

## Filmografiyasi

### Onlayn-seriyalar

## Manbalar
Istak yoʻli

**Istak yoʻli** — odam yoki hayvonlar harakati natijasida yuzaga keladigan mexanik eroziya natijasida hosil boʻlgan rejalashtirilmagan kichik soʻqmoq.

## Manbalar